ثالثا قارن بين نسبة الجرائم في سويسرا ونسبة الجرائم في مصر وانتا تعرف مين عندة منظومة اخلاقية اقوي من التاني!رابعا ياريت ترد ع الكلام دا (لو تعرف ) ومتخافش من اي حد يشك في دينة ،اظن دينك مش ضعيف لدرجة انه يتهز من سؤالين ع الاسك ولا ايه؟!
شوف يا صديقي ، أنا رديت عليك رد مطوّل جدًا ، بس شايف إني لازم أقولك قبلها كام كلمة.  من أسماء ربنا سبحانه وتعالى : "الحق" ، ولذا كان قوله "الحق" ، ورسوله "حق" وجنته حق وناره حق.  ولذا أنا أدعوك أن تطلب "الحق" بأخلاق "الحق" - بما أن السؤال عن الأخلاق في الأساس - ، لما يكون عندنا أسئلة متعلقة بقضية وجودية كبرى مليئة بالأدلة ، ما ينفعش نستعجل كده وندخل نهاجم مباشرة أول ما نقرأ كلام نفتكره مش صح عشان نظرتنا مختلفة. حاول تتعامل مع القضية دي بشكل أكثر جدية ، لأن لو الإيمان طلع حقيقة ، فالخاسر الأكبر هو الشخص اللي قرر يكابر!  وأنا لا شك عندي في أنه حقيقة واضحة جدًا ، لكن البعض قد يعمى عنها.  المهم أنك وأنت بتشك ما تبالغش في الجزم كده ، لأن الشك أصلًا حالة ارتياب ، فإزاي يجتمع معاها درجة الجزم اللي موجودة في كلامك دا؟ أتمنى أن تنظر للأمر بعين أخرى غير تلك ، وأن تعلم أن الله تعالى أغنى الأغنياء عن عبادتنا إياه ، ولكن إحنا اللي بنستفيد من كوننا عباد الله تعالى. وسامحني على السخرية المضمّنة في كثير من نقاط الرد ، ودا لأنك أسلوبك هو اللي أجبرني استخدم الأسلوب دا ، وزي ما قلت لك في آخر الرد ، عاوز نتحاور ونتفاهم ونتكلم مافيش مشكلة ، بس بدون سخرية. الرد أهه ، وما رضيتش أنشره هنا على كذا جواب عشان أنا مش عاوزه ينتشر ، مجرد يوصل لك بس.  https://jpst.it/XZxG